Στέφανος Χάλης

Ο Στέφανος Χάλης (περ. 1796 – 25 Ιουλίου 1822) ήταν Έλληνας οπλαρχηγός και αγωνιστής της Ελληνικής Επανάστασης του 1821 από το Θέρισο της Κρήτης. Ήταν ο μικρότερος αδελφός των επίσης αγωνιστών της επανάστασης, Βασιλείου και Ιωάννη.

 Βιογραφία 
Ο Χάλης γεννήθηκε στο χωριό Θέρισο των Χανίων γύρω στο 1796 και ήταν ο μικρότερος γιος του Δημητρίου Χάλη, ο οποίος μερίμνησε για τη μόρφωση των τέκνων του με αποτέλεσμα τόσο ο Στέφανος, όσο και τα αδέλφια του να γίνουν αποδέκτες σημαντικής παιδείας. Συγκεκριμένα, ο Στέφανος μαθήτευσε δίπλα στους ονομαστούς λόγιους της εποχής, Ιάκωβο Μανωλέσο και Γρηγόριο ΠερδικάρηΑγνή Βλαβιανού-Αρβανίτη, Βασίλειος Χάλης - Η Επανάσταση του 1821 στην Κρήτη, 2004, σελ. 18.. Αυτή η ευρεία μόρφωση που απέκτησε, είχε ως επακόλουθο την πρόσληψή του στο υπαλληλικό προσωπικό των βρετανικών προξενείων, αρχικά στα Χανιά και στη συνέχεια στην ΠάτραΔιονυσίου Α. Κοκκίνου, Η Ελληνική Επανάστασις, εκδόσεις Μέλισσα, 1974, τόμος Β', σελ. 40..

Κατά τη διάρκεια της παραμονής του στην Πάτρα μυήθηκε στη Φιλική ΕταιρείαΑγνή Βλαβιανού-Αρβανίτη, 2004, σελ. 32. και με το ξέσπασμα της Επανάστασης επέστρεψε στην ΚρήτηΑγνή Βλαβιανού-Αρβανίτη, 2004, σελ. 21., όπου έδρασε ως οπλαρχηγός. Έλαβε μέρος αρχικά την 15η Ιουλίου του 1821 στη νικηφόρα μάχη του ΘερίσουΔιονυσίου Α. Κοκκίνου, 1974, τόμος Β΄, σελ. 30 - 31., ενώ στις 19 Αυγούστου του ίδιου έτους συμμετείχε στην, επίσης νικηφόρα για τους επαναστάτες, μάχη στις Αλιάκες κοντά στον κόλπο της Σούδας, όπου όμως έχασε τη ζωή του κατά τη διάρκεια εφόδουΑγνή Βλαβιανού-Αρβανίτη, 2004, σελ. 30-31.Ιστορία Ελληνικού Έθνους, Εκδοτική Αθηνών, Αθήνα 1975, τόμος ΙΒ΄, σελ. 168., χτυπημένος από σφαίρα στο μέτωποΚαλλινίκου Κριτοβουλίδου, Απομνημονεύματα του περί αυτονομίας της Ελλάδος πολέμου των Κρητών, Εκ του Τυπογραφείου Αθηνάς, Εν Αθήναις, 1859, σ. 59..

Ο Στέφανος Χάλης μαρτυρείται επίσης ως ικανός ποιητής, τραγουδιστής και λυράρης. Μάλιστα, σύμφωνα με μια εκδοχή, φέρεται ως ο δημιουργός του γνωστού ριζίτικου τραγουδιού «Πότε θα κάνει ξαστεριά».

 Παραπομπές 

 Βιβλιογραφία 
Αγνή Βλαβιανού - Αρβανίτη, Βασίλειος Χάλης - Η Επανάσταση του 1821 στην Κρήτη, 2004.
Διονυσίου Α. Κοκκίνου, Η Ελληνική Επανάστασις, εκδόσεις Μέλισσα, 1974, τόμος Β'.
Ιστορία Ελληνικού Έθνους, Εκδοτική Αθηνών, Αθήνα 1975, τόμος ΙΒ'.

 Εξωτερικοί σύνδεσμοι 
Εφημερίδα Πατρίς: Η περιγραφή του Καλλίνικου Κριτοβουλίδη για την αρχή της Επανάστασης.

Κατηγορία:Οπλαρχηγοί του 1821
Κατηγορία:Κρητικοί οπλαρχηγοί
Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας